Centrul Național de Informare și Promovare Turistică Zalău revine și în anul acesta cu o nouă excursie „În pași de vară, pe Valea Someșului”. Excursia va avea loc sâmbătă, 8 iunie, pe traseul Zalău – Poienița – Someș-Guruslău – Vădurele – Cheud – Cheile Țicăului – Zalău. Costurile vor fi suportate individual de către fiecare turist, și anume transportul în valoare de 38 de lei și prânzul în valoare de 40 de lei. Excursia va fi organizată pentru un grup de 40 de persoane. Cei care doresc să se înscrie o pot face la Centrul Național de Informare și Promovare Turistică Zalău, situat în Clădirea Transilvania, Piața Iuliu Maniu nr. 4 – 6, de luni până vineri între orele 9-17, până în data de 6 iunie.
Program:
- Ora 9 – Plecare din Zalău
- Ora 9.50 – Poienița, drumeție spre Rezervația naturală „Pietrele Moșu și Baba”
- Ora 13 – Muzeul satului de altădată, Someș-Guruslău
- Ora 14.30 – Biserica de lemn „Sfinții Arhangheli Mihail și Gavriil”, Vădurele
- Ora 15.10 – Ruinele mănăstirii benedictine, Cheud
- Ora 16 – Cheile Țicăului
- Ora 16.30 – Întorcere în Zalău